CELEX: 22017D2018
Language: et
Date: 2016-04-29 00:00:00
Title: EMP ühiskomitee otsus nr 68/2016, 29. aprill 2016, millega muudetakse EMP lepingu I lisa „Veterinaar- ja fütosanitaarküsimused“ [2017/2018]

16.11.2017   
               
               
                  ET
               
               
                  Euroopa Liidu Teataja
               
               
                  L 300/4
               
            EMP ÜHISKOMITEE OTSUS
      nr 68/2016,
      29. aprill 2016,
      millega muudetakse EMP lepingu I lisa „Veterinaar- ja fütosanitaarküsimused“ [2017/2018]
      EMP ÜHISKOMITEE,
      võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
      ning arvestades järgmist:
      
                  (1)
               
               
                  EMP lepingusse tuleb inkorporeerida komisjoni 11. septembri 2015. aasta rakendusotsus (EL) 2015/1554, millega rakendatakse direktiivi 2006/88/EÜ seoses seire- ja diagnostikameetodite suhtes kohaldatavate nõuetega (1).
               
            
                  (2)
               
               
                  Rakendusotsusega (EL) 2015/1554 tunnistatakse kehtetuks komisjoni otsused 2001/183/EÜ, (2) 2002/878/EÜ (3) ja 2003/466/EÜ, (4) mis on EMP lepingusse inkorporeeritud ja mis tuleb sellest tulenevalt EMP lepingust välja jätta.
               
            
                  (3)
               
               
                  Käesolevas otsuses käsitletakse veterinaarküsimustega seotud õigusakte. Veterinaarküsimusi käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu I lisa valdkondlikes kohandustes. Seetõttu ei kohaldata käesolevat otsust Liechtensteini suhtes.
               
            
                  (4)
               
               
                  Seetõttu tuleks EMP lepingu I lisa vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      1.   EMP lepingu I lisa I peatüki osa 3.1 punkti 8a (nõukogu direktiiv 2006/88/EÜ) järele lisatakse järgmine punkt:
      
         
                     „8b.
                  
                  
                     
                        32015 D 1554: komisjoni 11. septembri 2015. aasta rakendusotsus (EL) 2015/1554, millega rakendatakse direktiivi 2006/88/EÜ seoses seire- ja diagnostikameetodite suhtes kohaldatavate nõuetega (ELT L 247, 23.9.2015, lk 1).“
                  
               
      2.   Osas 3.2 jäetakse välja punkt 29 (komisjoni otsus 2003/466/EÜ) ja osas 4.2 jäetakse välja punktid 63 (komisjoni otsus 2001/183/EÜ), 68 (komisjoni otsus 2002/878/EÜ) ja 73 (komisjoni otsus 2003/466/EÜ).
      Artikkel 2
      Rakendusotsuse (EL) 2015/1554 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
      Artikkel 3
      Käesolev otsus jõustub 30. aprillil 2016, tingimusel et kõik EMP lepingu artikli 103 lõike 1 kohased teated on edastatud (*1).
      Artikkel 4
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel, 29. aprill 2016
         
            
               EMP ühiskomitee nimel
            
            
               eesistuja
            
            Claude MAERTEN
         
      
      
         (1)  ELT L 247, 23.9.2015, lk 1.
      
         (2)  EÜT L 67, 9.3.2001, lk 65.
      
         (3)  EÜT L 305, 7.11.2002, lk 57.
      
         (4)  ELT L 156, 25.6.2003, lk 61.
      
         (*1)  Põhiseadusest tulenevaid nõudeid ei ole nimetatud.